Sudanê Veroci
Sudanê Veroci (be İngılızki: Republic of South Sudan, be Erebki: Jomhuriyah Janub as-Sudan) qıta Afrika de mıntıqa rocvetışê Afrika de yew dewleta. Zımey de be Sudan, rocvetış de be Etyopya, veroc de be Kenya, Kongo u Uganda, rocawan de be Afrika Miyanenê re cirano. Sudanê Veroci bahdo Lecê Sudano Sivil II ra, 9 Çele 2011 de be yew referandum biyê xosere.

Coğrafya 
Cayê Sudanê Veroci Afrika Miyanenê u Afrika Rocvetışi miyan dero. Sudanê Veroci de dari u heywani zaf esto, habitatê xo zaf gırdo u iklimê xo tropikalo. Letê Royê Nili Bahr al Gazal eno dewlet de sıfte keno. Sudanê Veroci beno şeş letey;
 Bahr al-Ghazal (rocawan)
 Bahr al-Jabal(veroc)
 Ekvator (veroc)
 Nil Corenê (zıme)
 Jonglei (rocvetış)
 Mıntıqa Goli (merkez)

Ekonomiye 
Sudanê Veroci de ekonomi zaf qewetın niyo,bahdo leci zaf biyo xırabe.Fealiyetanê ekonomik teyna petrol u qazo teebiyo.

Demografiye 
Nıfusê Sudanê Veroci texminen 8,9 milyono. Merdumi dewi de cıwiyenê u wendış nezanê. Weziyetê merdumi zaf xırabo. Sudanê Veroci de zıwano resmi İngılızkiyo ema xelq yew niyo, zaf mıxtelif xelqi estê. Helqê Dinka, Nuer, Bari, Lotuko, Kuku, Zande, Mundari, Kakwa, Pojulu, Shilluk, Moru, Acholi, Madi, Lulubo, Lokoya, Toposa, Lango, Didinga, Murle, Anuak, Makaraka, Mundu, Jur, Kaliko esto u zaf mıxtelif zıwani qısey beno.

Sistemê idarey 

Sudanê Veroci yew cumhuriyeto. Sudanê Veroci 10 (des) mıntıqeyan u 3 (hirê) eyaletan (Behr el Ğezal, Ekvatorya u Nilo Corên) yeno meydan.

 Behr el Ğezal
 Behr el Ğezalê Zımey
 Behr el Ğezalê Rocawani
 El Buheyrat
 Warab

 Ekvatorya
 Ekvatorya Rockezirawani
 Ekvatorya Me (containing the national capital city of Juba)
 Ekvatorya

 Nilo Corêno Gırd
 Congley
 El Wehda
 Nilo Corên

Referansi 

Sudanê Veroci